جاك هلبرن (معجمى من امريكا)

جاك هالبرن  ( يابانيه: 春遍雀來, ハルペン・ジャック) هوا مُعجمى عايش ف اليابان، ومتخصص ف الحروف الصينيه و بالذات الكانجى. هالبرن مشهور بانه رئيس التحرير لقاموس كودانشا لتعليم الكانجى (Kodansha Kanji Learner's Dictionary) و انه ابتكر طريقه سكيب (SKIP) لفهرسة الكانجى. هالبرن كمان بيمارس رياضة ركوب العجل الاحاديه و انشا النادى اليابانى للعجل الاحاديه (Japan Unicycle Club, JUC)، و ده ساهم ف نشر الرياضه دى ف اليابان، و كمان كان المؤسس و الرئيس للمنظمه العالميه لركوب العجل الاحاديه (International Unicycling Federation).

 حياته 
حاليا هالبرن عايش ف سايتاما ف اليابان.

هالبرن اتولد سنة 1946 ف المانيا, ف اليابان هالبرن مشهور بمشاركاته الكتيرة ف المؤتمرات و الندوات العامه و كمان نشر مقالات دوريه ف مجلات و دوريات يابانيه و طلع ف برامج كتير ف التلفزيون, غير كده ادى مئات المحاضرات ف علم المعاجم و تعلم اللغات و مواضيع كتير عن اللغات و الثقافه.

هالبرن مشهور بانه يعرف لغات كتير، بيتكلم منها: الانجليزى, اليابانى, البرتغالى, الاسبانى, الاسبرانتو، العربى الفصحى، العربى الفلسطينى, و الفيتنامى و فوق كدة بيقدر يقرا: اللادينو، البابيامينتو، والآرامى.

هالبرن هوا المدير التنفيذى لمؤسسة سى جى كيه للقواميس (CJK Dictionary Institute, CJKI) المتخصصة ف اعداد القواميس للصينى و اليابانى و الكورى و العربى و غيره, من خلال CJKI هالبرن نشر ادوات معجميه للى بيتعلمو اللغات, و منها كودانشا لتعليم الكانجى (Kodansha Kanji Learner's Dictionary) و القاموس اليابانى الانجليزى الجديد للحروف (New Japanese–English Character Dictionary) و غير كده CJKI جمّعت و انتجت قواعد بيانات واسعه لمعالجة اللغه الطبيعيه اللى فيها ٥٠ مليون بيان من اللغات اليابانيه و الصينيه و الكوريه و العربيه كمان CJKI عملت قواعد معلومات شامله للعربى الفصحى (ArabLEX) و للهجات العربيه المختلفه (DiaLEX)، و منها المصرى.

 لينكات برانيه 

 CJKI home page
 The International Unicycling Federation
 The New Japanese-English Character Dictionary
 The Japan Unicycling Association

 مصادر 

تصنيف:لغويين
تصنيف:لغويين المان
تصنيف:لغويين من اليابان
تصنيف:معجميين
تصنيف:مواليد 1946
تصنيف:مواليد ف المانيا